L 207/30 Jurnalul Oficial al Uniunii Europene 6.8.2010 (Acte adoptate înainte de 1 decembrie 2009, în temeiul Tratatului CE, al Tratatului UE și al Tratatului Euratom) DECIZIA CONSILIULUI ȘI A REPREZENTANȚILOR GUVERNELOR STATELOR MEMBRE ALE UNIUNII EUROPENE REUNIŢI IN CADRUL CONSILIULUI din 30 noiembrie 2009 cu privire la semnarea şi aplicarea provizorie a Acordului privind transportul aerian dintre Comunitatea Europeană şi statele sale membre, pe de o parte, și Canada, pe de altă parte (2010/417/CE) CONSILIUL UNIUNII EUROPENE ȘI REPREZENTANȚII GUVERNELOR STATELOR MEMBRE REUNIȚI ÎN CADRUL CONSILIULUI, având în vedere Tratatul de instituire a Comunității Europene, în special articolul 80 alineatul (2), coroborat cu articolul 300 alineatul (2) primul paragraf prima teză, întrucât: (1) Comisia a negociat în numele Comunității şi al statelor membre un acord privind transportul aerian cu Canada (denumit în continuare „acordul”) în conformitate cu decizia Consiliului de autorizare a Comisiei în vederea deschiderii negocierilor. ( Acordul a fost parafat la 30 noiembrie 2008. (3) Acordul negociat de Comisie ar trebui semnat şi aplicat provizoriu de către Comunitate și de către statele membre în conformitate cu dreptul național aplicabil, sub rezerva încheierii sale la o dată ulterioară. (4) Este necesar să se stabilească dispozițiile procedurale adecvate pentru participarea Comunității şi a statelor membre la Comitetul mixt instituit în temeiul articolului 17 din acord şi la procedurile de soluţionare a diferendelor prevăzute la articolul 21 din acord, precum și pentru punerea în aplicare a anumitor dispoziții ale acordului privind securitatea și siguranța, ADOPTĂ PREZENTA DECIZIE: Articolul 1 Semnarea (1) Semnarea Acordului privind transportul aerian dintre Comunitatea Europeană şi statele sale membre, pe de o parte, şi Canada, pe de altă parte (denumit în continuare „acordul”) se aprobă în numele Comunității, sub rezerva unei decizii a Consi- liului privind încheierea acordului. Textul acordului este anexat la prezenta decizie. (2) Preşedintele Consiliului este autorizat să desemneze persoana (persoanele) împuternicită (împuternicite) să semneze acordul în numele Comunității, sub rezerva încheierii acestuia. Articolul 2 Aplicarea provizorie Până la intrarea sa în vigoare, acordul se va aplica cu titlu provizoriu de către Comunitate şi de către statele sale membre, în conformitate cu dreptul național aplicabil, din prima zi a lunii care urmează datei ultimei note prin care părțile și-au notificat reciproc încheierea procedurilor interne relevante pentru aplicarea provizorie a acordului. Articolul 3 Comitetul mixt (1) Comunitatea și statele membre sunt reprezentate în cadrul Comitetului mixt instituit în temeiul articolului 17 din acord de reprezentanți ai Comisiei şi ai statelor membre. (2) Poziţia adoptată de Comunitate și de statele sale membre în cadrul Comitetului mixt cu privire la chestiuni de competență exclusiv comunitară, pentru care nu este necesară adoptarea unei decizii cu efecte juridice, se stabileşte de către Comisie și se notifică în prealabil Consiliului și statelor membre. (3) În ceea ce priveşte deciziile Comitetului mixt privind chestiuni care intră în domeniul de competență comunitară, poziția adoptată de Comunitate și de statele sale membre se adoptă de către Consiliu cu majoritate calificată, pe baza unei propuneri prezentate de Comisie, cu excepția cazului în care Tratatul de instituire a Comunității Europene cuprinde dispoziții contrare privind procedurile de vot aplicabile.